section_heading: Rani život
paragraph_text: Duvall je rođen u San Diegu, Kalifornija. Njegov otac, William Howard Duvall, bio je admiral u američkoj mornarici, a njegova majka, Mildred Virginia Hart, bila je glumica amaterka i rođakinja Roberta E. Leeja, slavnog generala iz  Američkog građanskog rata. Duvall je odrastao u vojničkoj obitelji, živeći u Annapolisu, Maryland, blizu mornaričke akademije. Izbačen je iz škole Severn u gradu Severna Park, Maryland. Služio je u vojsci od 19. kolovoza 1953. do 20. kolovoza 1954.